Priechod pre chodcov

Priechod pre chodcovzákon č. 8/2009 Z. z. o cestnej premávke a o zmene a doplnení niektorých zákonov (do roku 1997 prechod pre chodcovvyhláška Federálneho ministerstva vnútra č. 99/1989 Zb. o pravidlách premávky na pozemných komunikáciách (pravidlá cestnej premávky)) je miesto na ceste slúžiace pre prechádzanie chodcov na druhú stranu vozovky. Priechod pre chodcov je označený príslušnou dopravnou značkou, na Slovensku to sú dopravné značky 142, 325 a 610. V súčasnosti je mnoho priechodov pre chodcov (najmä v kolíznom priestore, teda v križovatkách) doplnených semaforom, avšak tieto priechody pre chodcov musia byť podľa najnovších technických predpisov zmenené na miesta na prechádzanie. Umiestnený by mal byť iba na bezpečnom mieste, ktoré poskytuje chodcom aj vodičom dostatočný rozhľad. V poslednej dobe sa sprísňujú bezpečnostné požiadavky na vyhotovenie priechodov. Neodporúča sa ich výstavba cez vozovku s viacerými neoddelenými jazdnými pruhmi, doporučuje sa výstavba stredových ostrovčekov. Priechody pre chodcov sa označujú týmito dopravnými značkami:
 142-10, 142-20 - výstražná dopravná značka priechod pre chodcov (pravá a ľavá verzia),
 325-10, 325-20 - informačná dopravná značka priechod pre chodcov (pravá a ľavá verzia),
 610 - vodorovná dopravná značka priechod pre chodcov.
Nutné poznamenať, že samotná regulácia vyplýva z vodorovného značenia 610 a nie z informačnej alebo výstražnej značky, teda ich osadenie nie je povinné a priechod pre chodcov platí aj bez zvislého značenia.

Priechod pre chodcov si chodci často mýlia s miestom na prechádzanie. Miesta na prechádzanie sa zriaďujú výlučne ako riadené svetelnými signálmi. Ak sú svetelné signály vyradené z prevádzky, tak chodci nemajú také práva ako na priechode. Miesto na prechádzanie sa skôr podobá na cestu bez značenia (pre vodičov tam nie je ani zvislá značka, ani čiarkované čiary nie sú viditeľné tak ako priechod - zebra), vodič nemá povinnosť zastaviť v druhom pruhu toho istého smeru, nemá povinnosť dať prednosť chodcovi, ktorý vstúpil a prechádza cez miesto na prechádzanie. Oproti prázdnej ceste pribudla iba povinnosť chodcom, použiť prednostne priechod alebo miesto na prechádzanie a zdieľať miesto na prechádzanie s cyklistami.

 Galéria 

 Referencie 

 Iné projekty 

 Zdroj 


Kategória:Dopravné značky
Kategória:Objekty na cestách
Kategória:Bezbariérový prístup